Heldersiende Gerald Burger nou op die kassie
Updated April 16, 2019, 1:11 p.m. | By Jacaranda FM
Die heldersiende, Gerald Burger gaan in dié program mense met verskillende kwessies help – van mense wat afgesterf het en nie kan aanbeweeg nie, tot bonatuurlike verskynsels wat inwoners teister.
Die heldersiende, Gerald Burger, wat reeds jare gelede die Lainsburg-vloede van 25 Januarie 1981 vooraf korrek voorspel het, is vanaf 24 April deel van kykNET se nuwe realiteitsreeks, Die Siener.
LEES OOK: Gerald Burger leads a spirit haunting a Centurion home to peace
In dié program gaan hy mense met verskillende kwessies help – van mense wat afgesterf het en nie kan aanbeweeg nie tot bonatuurlike verskynsels wat inwoners teister. Gerald het al van jongs af besef hy het ‘n gawe om die toekoms te voorspel en deesdae werk hy voltyds as ‘n heldersiende. Hy word ook gereeld gevra om ontslae te raak van bonatuurlike verskynsels wat mense in hul huise traumatiseer.
Gerald Burger on set of his new TV show / Supplied.
Ek sal graag wil help waar ek kan met die talent wat ek ontvang het.
- Gerald Burger
"Daar is soveel hartseer daar buite – my hart gaan uit aan elkeen wie se paaie met myne kry. Ek wil troos en berusting bring. Ek wil ook diegene wat nie meer met ons is nie help om aan te beweeg,” sê Gerald.
Die Scenic Drive se Rian van Heerden, vervaardiger van Die Siener, probeer al jare om Gerald se talent te verklaar. “Ek ken hom al jare en sukkel om te begryp hoe hy doen wat hy doen. Ek weet wel twee dinge: Gerald is die ware Jakob en daar is baie dinge op hierdie aarde wat ons nooit sal kan verklaar nie. Die Siener is ‘n reeks waarvan die inhoud nog nooit vantevore op Suid-Afrikaanse TV gesien is nie – maak gereed vir ‘n onvergeetlike reeks!
Gerald Burger ons set of his new TV show / Supplied.
Die Siener word Woensdae om 20:00 vanaf 24 April uitgesaai op kykNETDStv-kanaal 144.